Sorin Cârțu anunță, înainte de play-off: "Hai să facem un calcul"
Universitatea Craiova a ocupă locul IV în play-off-ul Superligii României.
Formația dirijată de Ivaylo Petev a învins-o în ultima etapă a sezonului regular pe FCU Craiova, scor 2-1, și a obținut accederea în play-off cu 25 de puncte consemnate după rotunjire.
Sorin Cârțu anunță, înainte de play-off: "Hai să facem un calcul"
Sorin Cârțu a remarcat diferența de șapte puncte față de FCSB și susține că e important pentru Universitatea Craiova să fie neînvinsă în partea a doua a campionatului.
Universitatea Craiova debutează în play-off cu CFR Cluj sâmbătă, 16 martie, de la ora 20:00, pe stadionul "Dr. Constantin Rădulescu" din Gruia.
"Sunt șapte puncte de FCSB, dar hai să facem un calcul. Se pot întâmpla minuni, dar este foarte important ca în turul din play-off să fii neînvins şi să iei un minimun de 11 puncte, dacă nu şi mai mult. Minimum 11 puncte din cinci partide. Noi în acest tur de campionat, avem trei în deplasare. Ieşim la CFR, vine Rapid acasă, ieşi la FCSB, vine Farul şi ieşi la Sepsi.
În special, în primele trei etape îţi trebuie 7 puncte. Atunci poţi să speri. Dacă nu, e foarte greu. Este o distanţă, rămâi pe loc dacă nu. Pe timpul lui Neagoe am avut tot aşa. Am avut meciul ăla cu FCSB când a comis un luft Ivan la penalty. Îmi aduc aminte exact situaţia de atunci şi fac o similitudine. Nu ştiu dacă merităm, au fost momente în care ne-am bătut joc.
Dacă te prezinţi în play-off, la fel cum te-ai prezentat în prima repriză cu FC U Craiova… nu prinzi podiumul. Partida cu FC U Craiova a fost, ca importanţă, un meci de play-off", a spus Sorin Cârțu, potrivit Fanatik.
FCSB (32p), Rapid (28p), CFR Cluj (27p), Universitatea Craiova (25p), Farul Constanța (22p) și Sepsi OSK (22p) sunt, în ordine, echipele care au obținut accederea în play-off-ul Superligii.
Clasamentul sezonului regular
Urmăriți SPORT.RO și pe Google News